Publication: Magyar Közlöny
Issue: MK-2002-49 (Year: 2002, Number: 49)
Era: 1990-2004
Section: alkotmányellenesség megállapítását kérte a nagybirtokrendszer megszüntetésérõl és a földmíves nép földhözjuttatása tárgyában kiadott 600/1945. ME rendelet törvényerõre emelésérõl szóló 1945. évi VI. törvénycikkel (a továbbiakban: Tv.)
Paragraph Index: 265

alkotmányellenesség megállapítását kérte a nagybirtokrendszer megszüntetésérõl és a földmíves nép földhözjuttatása tárgyában kiadott 600/1945. ME rendelet törvényerõre emelésérõl szóló 1945. évi VI. törvénycikkel (a továbbiakban: Tv.) kapcsolatban. Az indítványozó kifejtette, hogy Hajdúvármegye Földbirtokrendezõ Tanácsa a Tv. alapján megváltás kimondásával igénybe vette Földes Község tulajdonát képezõ 235 hold 1085 négyszögöl, és Földes Község által létrehozott „Kállay Alapítvány” tulajdonában lévõ 390 hold 463 négyszögöl nagyságú külterületi földingatlanokat. Az Tv. 39. §-a alapján az elvett ingatlanokért kártalanítás jár, de az állam ezt a mai napig nem teljesítette. Az indítványozó kártalanítási igényének érvényesítésére bírósághoz fordult. A bíróságok azt juttatták kifejezésre, hogy a volt tulajdonosok kártalanítása idõpontját, módját és mértékét jogszabály nem határozza meg, a kárpótlás iránti igényt megalapozó jogszabály hiányában nem lehetséges annak kimondása, hogy az igénylõ kárpótlásra jogosult. Az indítványozó a fentiek miatt az Alkotmánybíróságtól annak kimondását kérte, hogy mulasztásban megnyilvánuló alkotmányellenesség áll fenn atekintetben, hogy az állam nem alkotott olyan jogszabályt, amely az indítványban jelzett körben a tulajdoni sérelmeket orvosolja. Az indítványozó szerint az alkotmányellenes helyzet az Alkotmány

Source: https://magyarkozlony.hu/hivatalos-lapok/e45a25e4bbd27cede1e71302de6d9c42d7c21e64/dokumentumok/26cfa61836616070e5635dd0447014ab51d73ea8/letoltes